CELEX: 32020R0974
Language: bg
Date: 2020-07-06 00:00:00
Title: Регламент за изпълнение (ЕС) 2020/974 на Комисията от 6 юли 2020 година за вписване на наименование в регистъра на защитените наименования за произход и защитените географски указания „Pecorino del Monte Poro“ (ЗНП)

7.7.2020   
               
               
                  BG
               
               
                  Официален вестник на Европейския съюз
               
               
                  L 215/11
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/974 НА КОМИСИЯТА
         от 6 юли 2020 година
         за вписване на наименование в регистъра на защитените наименования за произход и защитените географски указания „Pecorino del Monte Poro“ (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 2 от него,
         като има предвид, че:
         
                     (1)
                  
                  
                     В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Pecorino del Monte Poro“, подадено от Италия, бе публикувано в Официален вестник на Европейския съюз (2).
                  
               
                     (2)
                  
                  
                     Тъй като Комисията не получи никакви възражения по член 51 от Регламент (ЕС) № 1151/2012, наименованието „Pecorino del Monte Poro“ следва да се регистрира.
                  
               
                     (3)
                  
                  
                     С писмо, получено на 20 януари 2020 г., италианските органи съобщиха на Комисията, че предприятието Cooperativa Fattoria della Piana Società Agricola е предлагало на пазара на законно основание продукта с търговско наименование „Pecorino Monteporo“, като е ползвало постоянно това наименование от повече от пет години, и че този въпрос вече е повдигнат в рамките на националната процедура за възражения.
                  
               
                     (4)
                  
                  
                     Тъй като предприятието Cooperativa Fattoria della Piana Società Agricola отговаря на условията, предвидени в член 15, параграф 1 от Регламент (ЕС) № 1151/2012 за получаване на право на преходен период за използване на законно основание на търговското наименование след неговата регистрация, на предприятието следва да се предостави преходен период от 3 години, през който да има право да използва наименованието „Pecorino Monteporo“.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по качеството на селскостопанските продукти,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регистрира се наименованието „Pecorino del Monte Poro“ (ЗНП).
            Наименованието, посочено в първата алинея, се използва за идентифициране на продукт от клас 1.3 „Сирена“ от приложение XI към Регламент за изпълнение (ЕС) № 668/2014 на Комисията (3).
         
         
            Член 2
            Предприятието Cooperativa Fattoria della Piana Società Agricola има право да продължи да използва наименованието „Pecorino Monteporo“ за преходен период от 3 години, считано от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 343, 14.12.2012 г., стр. 1.
         
            (2)  ОВ C 333, 4.10.2019 г., стр. 19.
         
            (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).